HISTORY-kanavan ohjelmakohokohtia

**SYYSKUU 2018**

**Buried: Knights Templar and the Holy Grail**

Temppeliherrain ritarikunta perustettiin uuden kristillisen Jerusalemin kuningaskunnan tueksi ensimmäisen ristiretken jälkeen vuonna 1118. Temppeliherrat olivat munkkeja, jotka saivat vastuulleen puolustaa tärkeitä maa-alueita Lähi-idässä etenkin lännen ja pohjoisen musliminaapureita vastaan. He muodostivat myös keskiajan mahtavimmat taistelujoukot ja pitivät itseään Jumalan valitsemina pyhinä sotilaina. Mutta vuonna 1307 jokainen heistä katosi mystisesti kuin tuhka tuuleen. Mitä temppeliherroille tapahtui? Miksi he olivat yhtäkkiä suuri uhka? Piilottivatko he pyhän graalin niin kuin legendat antavat ymmärtää? Kaiksi entistä sotilasta, Mikey Kay ja Garth Baldwin, lähtevät tutkimaan temppeliherrojen katoamista. He yrittävät ratkaista tämän 700 vuotta vanhan arvoituksen lopullisesti sotilastaktiikan ja pitkälle kehitetyn teknologian avulla. Tästä tulee vertaansa vailla oleva matka, jossa nykyaika kohtaa menneisyyden lopullisessa selvityksessä siitä, mikä on historiaa ja mikä on seikkailukertomusta.

**Uusi sarja HISTORY-kanavalla**

**Maanantaisin klo 22.00 syyskuun 10. päivästä alkaen**

**Atlantis Found**

Kadonnutta Atlantiksen tarukaupunkia on yritetty turhaan löytää vuosisatoja. Seikkailija ja geologi Martin Pepper päättää nyt todistaa teoriansa, jonka mukaan Atlantis oli kreikkalaisella Santorinin saarella ja tuhoutui ihmiskunnan historian suurimmassa tulivuoren purkauksessa. Käyttämällä lähtökohtana merenpohjan kaikuluotauksilla kerättyjä tieteellisiä tietoja ja antiikin maisema-analyyseja hän yhdistää Santorinin kreikkalaisen filosofin Platonin kuvaamaan Atlantikseen, kuten kaupungin mystiseen rengasmuotoon, ja egyptiläisten pappien kuvaukseen legendasta. Matka vie Pepperin Välimeren halki ja aina Atlantin valtamerelle. Onnistuuko hän paikantamaan Atlantiksen ja näyttämään, millainen se oli?

**Uusi dokumentti HISTORY-kanavalla**

**Maanantaina 3. syyskuuta klo 22.00**

**Doomsday: 10 Ways the World Will End**

Lasisade, reikä ilmakehässä, planeettojen törmäys, vääristynyt painovoima, tappavat epidemiat, ydinsota... Odottaako maapalloa jokin näistä ilmiöistä? Sarjan jaksoissa syvennytään kymmeneen pahimmista katastrofeista, joka voivat kohdata maapalloa, ja näiden apokalyptisten tapahtumien seurauksiin uusimman tutkimuksen perusteella. Miten ihmiskunta voi valmistautua? Grafiikan ja animaation asiantuntijat luovat tietokoneteknologian avulla realistisen skenaarion katastrofin alusta paljastaakseen, mitä voi tapahtua. Onko tämä maailmanlopun alkua?

**Uusi sarja HISTORY-kanavalla**

**Lauantaisin klo 22.00 syyskuun 1. päivästä alkaen**

**Bible Secrets Revealed**

Miljardit ovat lukeneet ja tutkineet Raamattua viimeisen kahden tuhannen vuoden aikana. Se muodostaa monien ihmisten uskon perustan, ja jotkut ovat vakuuttuneita siitä, että kirja sisältää Jumalan sanaa. Siitä huolimatta Raamattu on yhä äärimmäinen mysteeri, joka synnyttää monia vastaamattomia kysymyksiä: Kuka sen kirjoitti? Miten vanha se on? Onko se oikea? Tämä sarja yrittää löytää vastauksia joihinkin vanhimmista tätä maailman luetuinta kirjaa koskevista kysymyksistä – aina Vanhan testamentin moraalisesta koodista Johanneksen ilmestyksen apokalyptisiin ennustuksiin.

**Uusi sarja HISTORY-kanavalla**

**Keskiviikkoisin klo 22.00 syyskuun 5. päivästä alkaen**

H2-kanavan ohjelmakohokohtia

**SYYSKUU 2018**

**UFO Hunters**

Ufometsästäjistä koostuva asiantuntijatiimi syventyy eri puolilta maailmaa saatuihin ufokertomuksiin. Bill Birnes, tohtori Ronnie Milione ja Pat Uskert haastattelevat todistajia, analysoivat valokuvia, tutkivat asiakirjoja ja tekevät kokeita. Heidän pääsynsä ufoaineistoon on vertaansa vailla, ja laajan tietämyksensä ansiosta he voivat nopeasti arvioida, onko uforaportointi tarua vai totta. Tiimi yhdistää silminnäkijälausuntoja, virallisia asiakirjoja ja kuvauksia sekä tieteellisiä kokeita ja esittää vakuuttavia todisteita ufoilmiöistä koko maapallolta.

**Uusia jaksoja H2:lla**

**Tiistaisin klo 22.00 syyskuun 4. päivästä alkaen**